टाइम्स ऑफ इंडिया समाचार पत्र समूह के मालिक समीर जैन ने टाइम्स ऑफ इंडिया कीगद्दी संभालते ही एलान किया था कि समाचारपत्र सिवा एक उत्पाद के कुछ नहीं है। उसके अनुसारसमाचार किसी भी अन्य उत्पाद की तरह है, जिसे बेचा जा सकता है। जहां एक ओर खबर परउनकी यह राय थी वहीं सम्पादक भी उनके लिए अनावष्यक व्यक्ति था। समीर जैन ने हीसम्पादक के पद को अपने अखबार से समाप्त कर दिया क्यूंकि उसके अनुसार ‘‘सम्पादक में कुछभी विशिष्ट नहीं है। 1993 के बाद टाइम्स ऑफ इंडिया में कार्यकारी सम्पादक, सह-सम्पादक,विभिन्न पृष्ठों के सम्पादक इत्यादि तो मिल जाएंगे परन्तु कोई प्रधान सम्पादक नहीं मिलेगा।पत्रकारिता के इतिहास में सम्पादक किसी भी पत्र की सबसे महत्त्वपूर्ण कड़ी था। सम्पादकका चरित्र और व्यक्तित्व पत्रों की प्रसार संख्या तक को प्रभावित करते रहे हैं। पत्रों की साखसम्पादक की साख से तय होती थी। विष्णु पराडकर, गणेश शंकर विद्यार्थी, बालकृष्ण भट्ट,बालमुकुन्द गुप्त, भारतेन्दु, माखनलाल चतुर्वेदी, प्रताप नारायण, बालगंगाधर तिलक, प्रेमचंद जैसेसम्पादकों के नाम, पत्रकारिता के इतिहास में स्वर्ण अक्षरों में लिखे हुए हैं। सम्पादकों से ही पत्रहुआ करते थे। सम्पादक का कद बड़ा तो था ही उनकी ज़िम्मेदारियां भी बड़ी थीं।